****

**Quality Engineer**

**Honeywell Nagykanizsa**

Gyártói szférában szerzett tapasztalattal, villamosmérnöki tudással és angol nyelvismerettel rendelkezik? Ambíciózus mérnökként kész megkezdeni vagy tovább építeni karrierjét egy globális, technológiai vezető vállalat sikeres csapatában?

A Honeywell, dinamikus bővülés alatt álló nagykanizsai gyáregységében, jelenleg az alábbi felelősségi körbe keresi új munkatársát.

**A munkakör fő felelősségi területei:**

* Gyártás során felmerülő minőségügyi problémák elemzése, megoldások kidolgozása.
* Vevők által visszaküldött termékek elemzése, ezek kapcsán a fejlesztési lehetőségek feltárása, megvalósítása a társterületekkel együttműködésben (Mérnökség, Fejlesztés), majd eredmények riportálása a vevők felé.
* Nem-megfelelőségek kezelése, továbbítása a beszállítói mérnökök felé, ellenintézkedések figyelemmel kísérése a napi megbeszélésen.
* Belső auditok szervezése, lebonyolítása és kiértékelése; közreműködés a vevői auditokon.
* Minőségi célok nyomon követése és megfelelő akciók meghozatala; minőséggel kapcsolatos vállalati mutatók kezelése, jelentéskészítés.
* Aktív közreműködés az ISO 9001-es rendszer fejlesztésében, működtetésében.

**A munkakör betöltőjével szembeni elvárások:**

* Mérnöki diploma (villamosmérnöki végzettség előny).
* Villamosmérnöki háttér és ilyen irányú készségek.
* Társalgási szintű angol nyelvtudás (beszéd, írás).
* Megalapozott PC és számítástechnikai ismeretek.
* Minőségbiztosítási ismeretek vagy ilyen irányú erős affinitás.
* Jó szervezési, kommunikációs és koordinációs képesség.

**Amit ajánlunk:**

* Versenyképes fizetési csomag és albérleti hozzájárulás.
* Aktív, kreatív és komplex felelősségi kör.
* Fejlődést segítő munkakörnyezet: széles termékskála, különböző gyártási metódusok, komplex gyári folyamatok.
* Hosszú távú munkalehetőség egy stabil jövővel rendelkező vállalat bővülés alatt álló gyáregységében.
* Multinacionális, fejlett, nemzetközi munkakörnyezetben helyet adó, befogadó csapat.

Kíváncsi, milyen a Honeywellnél dolgozni? Kérjük, tekintse meg a [One Honeywell Culture](http://www.youtube.com/watch?v=CcMf_TFS0kA) videónkat a Youtube-on.

Amennyiben más pozíciók is érdeklik, csatlakozzon a [Honeywell Talent Network](http://careersathoneywell.com/en/newsletternew) csoporthoz, hogy további lehetőségekről és hírekről is értesülhessen. További céginformációért kérjük látogasson el [weboldalunkra](http://honeywell.com/country/hu).